Ankylos zobu implantu sistēmu implanti ir kvalitatīvi vācu izstrādājumi, kuru dizains ir balstīts uz desmitiem gadu ilgiem pētījumiem, tālāko attīstību un dokumentētu klīnisko pieredzi. Šos implantus izgatavo ar augstu precizitāti. Sākot no izejvielu iepirkuma, visa ražošanas ķēde tiek pakļauta sevišķi stingriem kvalitātes sertifikācijas standartiem.
Produktu klāsts ietver trīs sistēmas ar atšķirīgas formas implantiem dažādos izmēros un garumos, lai zobārsts varētu izvēlēties īsto veidu Jūsu individuālajam gadījumam. Visus implantus izgatavo no tīra ķirurģiskā titāna un tiem ir unikāla mikrostrukturēta virsma, kas aktīvi sekmē kaula dzīšanas procesu. Ar augsti attīstītu virsmas īpašību palīdzību ir iespējama kaula šūnu novietošana tieši uz implanta ar nolūku izveidot jauno kaulu.
Ankylos implanti nodrošina vislabākos apstākļus optimālai dzīšanai un permanentas implantu bāzes radīšanai. Ankylos sistēmas piedāvā arī sevišķi estētiskus risinājumus, atbilstoši jebkurām prasībām un dažādām situācijām. Ja protēzi, kas fiksēta pie Ankylos implantiem, jebkad būs nepieciešams nomainīt, Jūs varat būt pārliecināts/-a, ka Jūsu zobārsts pat pēc vairākiem gadiem spēs sagādāt visus nepieciešamos komponentus, neatkarīgi no tā, kurā pasaules vietā Jūs atradīsieties.